**GAZDASÁGI ISMERETEK KÖZÉPSZINTŰ ÉRETTSÉGI VIZSGA SZÓBELI RÉSZÉNEK KÖVETELMÉNYE**

A szóbeli vizsga **középszinten** kettő részből áll, az egyik az írásbeli vizsga részeként elkészített projektmunka védése (3-5 perc), a másik része pedig az alábbi témakörökből készült egy tétel kifejtése (kb. 10 perc).

|  |  |
| --- | --- |
| **Középszint** | |
| 1. A közgazdaságtan alapfogalmai, főbb kérdései, vizsgálódási módszerei | A közgazdaságtan tárgya, elhelyezése a tudományok rendszerében. A közgazdaságtan tudomány részei. Alap problémája, alapvető kérdései. A gazdasági gondolkodás alapvető elvei. A szűkösség és fenntarthatóság problémája. Főbb gazdasági szereplők jellemzése, helyük a gazdálkodási folyamatban. A gazdasági körforgás. A közgazdaságtan aktuális kérdései, amelyekre keresi a választ. Vizsgálódási módszereinek lényegi elemei és ezek példákon keresztül történő bemutatása. |
| 2. A piaci mechanizmus alapvető elemei, működése, a piacgazdaság jellemzői | A piac fogalma, típusai, a piaci szereplők meghatározása. A kereslet, a keresleti függvény és a kínálat, kínálati függvény értelmezése. Marshall-kereszt segítségével a piaci egyensúly, a túlkereslet és túlkínálat értelmezése. A „láthatatlan kéz” működésének, a piaci önszabályozásnak a bemutatása. |
| 3. A pénz kialakulása és funkciói | A különböző pénztörténeti korszakok bemutatása a munkamegosztás és a csereformák fejlődésén keresztül.  A pénz funkciók meghatározása, és annak szemléltetése, hogy a különböző pénzformák, hogyan töltötték be a pénz szerepkörét. A pénz szerepe a gazdálkodásban. A váltó fogalma, szerepe a bankjegy kialakulásában |
| 4. A fogyasztó, mint a gazdaság egyik kulcsszereplője, döntési mechanizmusai, illetve a fogyasztói magatartás elemzése | A háztartás, mint fogyasztó helye, szerepe a modern gazdaságban. A szűkösség értelmezése a háztartás esetén. A racionalitás értelmezése a fogyasztóra, s ennek modellezése. A szükséglet fogalma, csoportosítása, rangsorolása (preferencia rendszer). Háztartás költségvetésének összeállítása. A háztartás megtakarítása, befektetési szempontjai. A piaci keresleti függvény ábrázolása és jellemzése |
| 5. A fogyasztói magatartást befolyásoló tényezők | A marketing eszközök hatása a fogyasztói döntésekre. A fogyasztó jogai, fogyasztóvédelem. |
| 6. A vállalkozások fogalma, célrendszere, vállalkozási formák | A vállalkozó fogalma. Vállalkozói tulajdonságok. A vállalkozások fogalma és céljai. A vállalkozás alapításának, működésének külső és belső feltételei, érintettjei. Vállalkozások csoportosítása különböző szempontok alapján. Vállalkozási formák jellemzése. |
| 7. A termelés erőforrásai és felhasználási lehetőségeik | Termelési tényezők megnevezése, jellemzése. Az erőforrások kíméletes használatának problémaköre. A termelési tényezők szerepe a vállalkozás döntéseiben. A munkamegosztás jelentősége, fejlődése a termelésben. Termelékenységet befolyásoló tényezők. A vállalkozás működése során felmerülő költségek típusai. A termelői racionalitás értelmezése és a profit alakulása. Az idő szerepe és értelmezése a közgazdaságtanban |
| 8. Piaci formák és jellemzőik. A racionális vállalkozói magatartás különböző piaci viszonyok között | A piaci formák és jellemzőik. A vállalkozás piaci helyzetének, döntéseinek szerepe az árbevétel alakulásában. A profitorientáció értelmezése. A fedezeti és üzembezárási pont értelmezése és jelentősége a vállalkozási döntésekben. A tisztességes piaci magatartás és verseny védelmének állami eszközei és a versenyszabályozás |
| 9. A vállalkozás finanszírozása, működését és vagyoni helyzetét befolyásoló tényezők. A tőkepiac | Az induló tőke, a pótlólagos tőkebefektetések és az eredmény hatása a vállalkozás vagyoni helyzetére. A vállalkozás eredményét befolyásoló tényezők. Finanszírozási források: saját forrás, idegen forrás.  A tőke ára. A kereskedelmi bankok ezzel kapcsolatos feladatai. Folyószámla hitelek; Rövid, közép- és hosszú lejáratú bankhitelek. Hitelezéssel kapcsolatos alapfogalmak (kamat, futamidő, fedezet, jelzálog, sajáterő). | |
| 10. A piaci mechanizmus működési zavarai | A vállalat működését befolyásoló „külső környezet” főbb összetevői. Az externáliák fogalma, elemzése, hatása a vállalkozás életére, különös tekintettel a környezetgazdálkodás jelentőségének növekedésére | |
| 11. A munka, mint termelési tényező a gazdálkodás folyamatában | A munkaerő, mint termelési tényező bemutatása. Az emberi erőforrás helye, szerepe a vállalkozások életében. A munkaerő-piaci elhelyezkedést segítő kompetenciák. A bérmeghatározó tényezők, a piaci és a nem piaci erők hatása. A szociális párbeszéd a munkáltatók és a munkavállalók között | |
| 12. A makrogazdaság szereplői és a makrojövedelem keletkezése | A makrogazdaság szereplői és a makrogazdasági körforgás.  A nemzetgazdaság kibocsátásának mérésének problémái. Komplex jóléti mutatók (pl. Boldog Bolygó Index, Emberi Fejlődés Indexe, ökológiai lábnyom). Makrogazdasági mutatók értelmezése, számításuk.  A háztartások jövedelmének keletkezési forrásai. A jövedelem felhasználása.  A háztartások megtakarítási attitűdjei, formái. A megtakarítások szerepe a makrogazdaságban.  A fogyasztás, a megtakarítások, a beruházások közötti makrogazdasági összefüggés. | |
| 13. A modern pénz teremtése és a pénzpiac | A modern pénz fogalma, a pénzteremtés folyamata, mechanizmusa.  Korszerű fizetési technikák a gyakorlatban. | |
| 14. A munkapiac és a munkanélküliség problémájának elemzése | A munkapiaci szereplők meghatározása, a kereslet és értelmezése.  A munkapiac szemléltetése a keresleti és kínálati függvény segítségével.  A munkapiaci helyzetek értelmezése. A munkanélküliség fogalma, típusai, mérése.  Munkanélküliségi ráta értelmezése. | |
| 15. Az állam gazdasági szerepvállalásának megjelenése, oka, fejlődési szakaszai, a  gazdasági válságok | A klasszikus újratermelési ciklus sajátosságainak bemutatása.  A modern állam szerepvállalásának közvetlen előzményei.  Az állami beavatkozás oka, célja, eszközei. | |
| 16. Költségvetés politika jellemzői | A fiskális politika fogalma, a költségvetés felépítése,  egyenlege, a deficit finanszírozás módjai.  A költségvetési politika eszközrendszere, különös  tekintettel az adózásra.  A költségvetési politika hatásmechanizmusa,  veszélyei. | |
| 17. Az infláció és a monetáris gazdaságpolitika jellemzői | Az infláció fogalma, mérése, típusai, okai. Infláció hatása a gazdaságra és az egyes gazdasági  szereplőkre.  A monetáris politika fogalma, céljai.  A monetáris szabályozás jegybanki eszközei, működésének mechanizmusa. | |
| 18. A nemzetgazdaság külgazdasági kapcsolatai | A kereskedelmi és fizetési mérleg felépítése és a közöttük lévő kapcsolat.  A valutakereslet és valutakínálat értelmezése, jellemzése.  A különböző valutaárfolyamok.  Napjaink valutáinak árfolyam-meghatározása, az euró  jelentősége. Magyarország külgazdasági kapcsolatainak áttekintése. | |
| 19. Aktuális gazdasági problémák és megoldási  alternatívák | A növekedés, a munkaerőpiaci helyzet, a jövedelemelosztás, a fizetési mérleg egyenlegének ésaz árszínvonal változás kezelésének lehetséges módjai.  Fentiek közül egy aktuális probléma hazai megjelenésének bemutatása. | |
| 20. A globalizáció | A globalizáció fogalma. Napjaink gazdasági együttműködési formáinak bemutatása.  Az együttműködésből származó előnyök, problémák.  Napjaink nemzetközi gazdasági együttműködésének formái, tendenciái.  A fejlett és fejlődő országok helye, szerepe a nemzetközi munkamegosztásban.Az Európai Unió, mint gazdasági integráció | |